CELEX: C2006/074/48
Language: lt
Date: 2006-03-25 00:00:00
Title: Byla T-450/05  2005 m. gruodžio 21 d.  pareikštas ieškinys byloje  Automobiles Peugeot ir Peugeot Nederland prieš Komisiją

25.3.2006   
            
            
               LT
            
            
               Europos Sąjungos oficialusis leidinys
            
            
               C 74/25
            
         2005 m. gruodžio 21 d. pareikštas ieškinys byloje Automobiles Peugeot ir Peugeot Nederland prieš Komisiją
   
   (Byla T-450/05)
   (2006/C 74/48)
   Proceso kalba: prancūzų
   Šalys
   
      Ieškovės: Automobiles Peugeot SA (Paryžius, Prancūzija) ir Peugeot Nederland NV (Utrechtas, Nyderlandai), atstovaujamos advokatų O. d'Ormesson, N. Zacharie
   
      Atsakovė: Europos Bendrijų Komisija
   Ieškovių reikalavimai
   
               —
            
            
               Panaikinti visą sprendimo rezoliucinę dalį ir ją pagrindžiančius motyvus.
            
         
               —
            
            
               Nepatenkinus šio reikalavimo, pakeisti sprendimo 3 straipsnį ir jį pagrindžiančius motyvus sumažinant 49,5 milijonų eurų baudą.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu ieškovės prašo panaikinti pagal EB sutarties 81 straipsnio įgyvendinimo procedūrą (bylos 36.623, 36.820 ir 37.275 — SEP ir kt. prieš Automobiles Peugeot SA) priimtą 2005 m. spalio 5 d. Komisijos galutinį sprendimą C(2005)3683, kuriuo Komisija nusprendė, kad nurodytų bendrovių taikoma praktika, kuria siekiama apriboti automobilių eksportą, riboja konkurenciją. Ginčijamas sprendimas buvo priimtas dėl ieškovių platintojams nustatytų atskirų priemonių: platintojams skirta premijų sistema, išpardavimų metu taikoma ribojanti politika, ribotas tiekimas platintojams, tiesioginiai įsakymai. Be to, nepatenkinus šio reikalavimo, ieškovės prašo sumažinti Komisijos paskirtą baudą.
   Grįsdamos savo reikalavimus, ieškovės tvirtina, kad Komisija savo sprendime pažeidė EB sutarties 81 straipsnio 1 dalį, kadangi ji nusprendė, kad ieškovių nustatytos priemonės gali būti kvalifikuojamos kaip „susitarimas“ šio straipsnio prasme.
   Nepatenkinus šio reikalavimo, jos remiasi ieškinio pagrindais dėl faktinių aplinkybių, faktinių aplinkybių vertinimo ir teisinių aplinkybių klaidų, kadangi Komisija manė, kad platintojų atlyginimų sistema buvo siekiama riboti konkurenciją EB sutarties 81 straipsnio 1 dalies prasme. Be to, ieškovės ginčija ginčijamame sprendime Komisijos atliktą pažeidimo trukmės įvertinimą, kadangi Komisija suklydo dėl faktinės aplinkybės ir atliko klaidingą faktinių aplinkybių vertinimą, dėl ko, ieškovių nuomone, ji pateikė prieštaraujančius motyvus.
   Kitu ieškinio pagrindu nurodomas tariamas ginčijamo sprendimo motyvų nepakankamumas, kiek tai susiję su Komisijos tvirtinamų priemonių pasekmių vertinimu. Be to, kalbant apie šį pagrindą, ieškovės mano, kad Komisiją suklydo dėl faktinės aplinkybės ir atliko klaidingą faktinių aplinkybių vertinimą bei savo sprendime ji pateikė prieštaraujančius motyvus.
   Grįsdamos savo subsidiarinį prašymą, kuriuo siekiama, kad būtų sumažinta Komisijos paskirta bauda, ieškovės teigia, kad Komisijai taikant reglamento nuostatas buvo pažeista Reglamento Nr. 1/20038 23 straipsnio 2 dalis ir baudų apskaičiavimo gairės (1).
   
      (1)  Baudų nustatymo remiantis Reglamento Nr. 17/62 15 straipsnio 2 dalimi ir EAPB Sutarties 65 straipsnio 5 dalimi metodo gairės, OL EB C 9, 1998 m. sausio 14 d., p. 3